રાજ્ય ના શિક્ષણ વિભાગ ની સુચના મુજબ પોરબંદર જીલ્લા માં ૩૦ થી ઓછા વિદ્યાર્થીઓ ની સંખ્યા ધરાવતી પ્રાથમિક શાળા ને નજીક ની અન્ય શાળા સાથે મર્જ કરવા જણાવ્યું છે આથી આજે આ અંગે જીલ્લા પંચાયત કચેરી ખાતે એક બેઠક યોજાઈ હતી જેમાં પોરબંદર ના ધારાસભ્ય બાબુભાઈ બોખીરીયા ,જીલ્લા શિક્ષણાધિકારી કે વી મિયાણી ,સહીત ગ્રામ્ય પંથક ના કેટલાક સરપંચ,જીલ્લ્લા અને તાલુકા પંચાયત ના સદસ્ય વગેરે ઉપસ્થિત રહ્યા હતા ઉપરાંત શિક્ષણ વિભાગ નો સ્ટાફ પણ ઉપસ્થિત રહ્યો હતો અને શાળા મર્જ કરવા અંગે ચર્ચાઓ કરવામાં આવી હતી જીલ્લા શિક્ષણધિકારી એ જણાવ્યું હતું કે પોરબંદર જીલ્લા માં ૫૭ પ્રાથમિક શાળાઓ માં માત્ર ૧૦૨૧ વિદ્યાર્થીઓ અભ્યાસ કરે છે એટલે ૩૦ થી ઓછા વિદ્યાર્થીઓ થી આ શાળા ચાલે છે આવી શાળાઓ માં ધોરણ દીઠ અને વિદ્યાર્થી દીઠ વિષય ની લાયકાત ધરાવતા શિક્ષકો મળવાપાત્ર થતા નથી ,અલગ અલગ ધોરણ પ્રમાણે શિક્ષણકાર્ય કરી શકાતું નથી તેમજ શિક્ષણ ની ગુણવતા સુધારવાના પ્રયાસો બાળકો ની ઓછી સંખ્યા ના કારણે શાળા માં સફળ થઇ શકતા નથી જેથી બાળકો ના શિક્ષણ પર ખુબ મોટી અસર કરે છે જેથી જીલ્લા ની કુલ ૫૭ જેટલી શાળાઓ નું નજીક ની શાળા માં વિલીનીકરણ કરવામાં આવશે.